Celý proces žiadosti o udelenie podpory v nezamestnanosti je zdĺhavý. Pripravte sa na návštevu úradov a byrokraciu. Môžeme ho zhrnúť do štyroch základných bodov: Registrácia do evidencie uchádzačov o zamestnanie na ÚPSVaR, ďalej predvolanie na ÚPSVaR, kde dostanete potvrdenie o zaradení do evidencie, potom následná návšteva Sociálnej poisťovne s tlačivom, v ktorom budete žiadať o dávky a na záver rozhodnutie, v ktorom sa dozviete, či vám je alebo nie je priznaná dávka v nezamestnanosti.